es gl ca gl gl gl en en fr da en gl pt es gl gl gl gl fr gl es it en fr fr it en fr de fr en en fr fr fr fr fr en fr en fr fr fr fr en en en gl en gl gl gl gl gl en es en en en en en gl pt es en es es la es gl en de gl gl gl en en fr da en gl pt es gl gl gl gl fr gl
Edición 2014 | Festival Internacional de Jazz e Blues de Pontevedra
André B. Silva 'THE GUIT KUNE DO'
O ciclo da Ferraría comezou co magnífico concerto de Richard Bona o 23 de xullo de 2014. Cónstanos que o artista se atopou moi a gusto, con gran complicidade e bromas constantes cos seus músicos e co público. Bona interpretou temas do seu último disco (Bonafied, 2013) e doutros traballos anteriores. Ao remate foi especialmente xeneroso falando e deixándose fotografar con todos aqueles que se achegaron a el, incluído un coro que, para sorpresa de todos, empezou a cantar magnificamente un dos seus temas.
O 24 de xullo, unha Robin McKelle especialmente motivada (era a última data da súa xira europea do verán de 2014) fixo bailar aos espectadores nunha noite chea de bo soul. A cantante, xunto coa súa banda habitual, The Flytones, ofreceu sobre todo temas do seu último disco, Heart of Memphis, e demostrou atoparse en excelente forma tanto dende o punto de vista artístico coma físico, chegando a baixar ata o público, que asistiu divertido ao seu paseo por toda a praza.
Non é fácil ver por estas latitudes a Eric Bibb, un gran cantante, compositor e guitarrista, representante do blues máis xenuino, achegado ás raíces e tinguido de gospel e country. Coa súa fermosa voz grave, o seu habitual sombreiro alado e a súa guitarra, Eric visitounos en formato de cuarteto o 25 de xullo, no que foi o único concerto do artista neste verán en España. Bibb interpretou temas de diferentes discos, composicións propias e doutros autores coma do seu amigo Taj Mahal, finalizando co imprescindible "Don't let nobody drag your spirit down" no bis. Eric ficou absolutamente encantado da súa primeira visita a Galicia (literalmente: "It was a really good show!"), como así o estiveron os numerosos afeccionados ao blues de dentro e fóra de Galicia que nos visitaron.
E como remate especial do festival, foi un pracer presentar a un artista do país e xurdido da "canteira" do Seminario Permanente de Jazz de Pontevedra, o pianista Xan Campos, que demostra en discos como Orixe Cero ou Ectropía (proxecto que, por certo, protagonizou precisamente a súa actuación do 26 de xullo en Pontevedra) que se atopa sen dúbida entre a mellor vangarda do jazz europeo, e recolle a testemuña doutras figuras emerxentes do piano que xa nos teñen visitado noutras edicións, como Bojan Z, Vijay Iyer ou o inesquecible Esbjörn Svensson.
ROBIN MCKELLE & THE FLYTONES
André B. Silva 'THE GUIT KUNE DO'